Diari Oficial de la Generalitat Valenciana


Sumari del DOGV 6186, del 18-01-2010 (2009/14443)

RESOLUCIÓ de 15 de desembre de 2009, de la Universitat Politècnica de València, per la qual es modifica l'oferta pública d'ocupació de l'any 2008-2009 i s'amplia el termini de convocatòria de proves selectives de determinades places previstes en aquesta oferta.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6186

Data del DOGV
:   18-01-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/14706


Data del document
:   15-12-2009

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 15 de desembre de 2009, de la Universitat Politècnica de València, per la qual es modifica l'oferta pública d'ocupació de l'any 2008-2009 i s'amplia el termini de convocatòria de proves selectives de determinades places previstes en aquesta oferta. [2009/14174]  
Per la Resolució de 8 de gener de 2008, de la Universitat Politècnica de València (DOCV de 8 de febrer de 2008), es va publicar l'oferta d'ocupació pública del personal d'Administració i Serveis per als anys 2008-2009, d'accés a les places que es van determinar en l'annex.  
En l'apartat primer d'aquesta oferta es determina un termini màxim per a la convocatòria d'aquestes places durant l'any 2008-2009. Així mateix, es determina que, en qualsevol cas, l'execució de l'oferta d'ocupació pública s'hauria de desenvolupar dins del termini improrrogable de tres anys.  
Atés l'elevat nombre de convocatòries i llocs que conformava aquesta oferta, aquest Rectorat resol:  
Primer  
Ampliar fins al 31 de desembre 2010 el termini màxim per a les convocatòries de les proves selectives corresponents a les places que s'indiquen en l'annex I.  
Segon  
El termini d'execució no s'altera, i continua sent el dels tres anys estipulats en la Resolució de 8 de gener de 2008.  
Tercer  
Modificar l'oferta pública, ja que aquesta Universitat ha acordat la següent modificació de la relació de llocs de treball en la plaça vacant següent inclosa en l'oferta d'ocupació pública:  
De les dues dotacions que hi ha en l'oferta d'ocupació pública, de 8 de gener de 2008, de tècnic de gestió superior del sector d'administració general, una es modifica, la categoria de la qual passa a ser de lletrat, per això s'ofereix una plaça en concurs oposició lliure i una altra en promoció interna.  
Contra aquesta resolució, que és definitiva en la via administrativa, les persones interessades poden interposar un recurs contenciós administratiu en el termini de dos mesos comptadors a partir de l'endemà de la publicació en el Diari Oficial de la Comunitat Valenciana, davant els òrgans jurisdiccionals contenciosos administratius de la Comunitat Valenciana, d'acord amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, i també els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Potestativament, poden interposar-hi el recurs de reposició, en el termini d'un mes, davant el rector, de conformitat amb els articles 116 i 117 de la referida Llei 30/1992, segons la redacció modificada per la Llei 4/1999.  
València, 15 de desembre de 2009.- El rector: Juan Juliá Igual.  
ANNEX I  
Places afectades per l'ampliació del termini per a la seua convocatòria.  
Funcionaris d'administració especial.  
Grup A, subgrup A1.  
· Tècnic superior de programes d'intercanvi internacional: 2 dotacions.  
· Tècnic superior: 1 dotació.  
· Tècnic superior de suport a la investigació. 63 dotacions.  
Funcionaris d'administració general.  
Grup A, subgrup A1.  
· Lletrat: 1 dotació.  
· Modificació de la relació de llocs de treball: lletrat: 1 dotació.  
Processos específics de promoció interna, en aplicació de la disposició addicional quarta del Decret 33/1999, de 9 de març, del Govern Valencià.  
· Llocs classificats en el grup A i en dos subgrups de titulació A1/A2, tècnic de prevenció de riscos laborals.